burgasdotpro/wikipedia huggingface dataset:
Histónový kód

Histónový kód je hypotéza, že transkripcia genetickej informácie kódovaná v DNA je sčasti regulovaná chemickými modifikáciami histónových proteínov, primárne na ich neštruktúrnych koncoch. Spolu s podobnými modifikáciami ako DNA metylácia je to súčasť epigenetického kódu. Históny v spojení s DNA tvoria nukleozómy. Nukleozómy sa formujú do chromatínových vlákien, ktoré tvoria chromozóm. Históny sú globulárne proteíny s flexibilným N-koncom (chvost, tail), ktorý vyčnieva z nukleozómu. Mnohé z modifikácií histónových koncov korelujú s chromatínovými štruktúrami a tieto potom ovplyvňujú génovú expresiu. Kritická koncepcia teórie histónového kódu spočíva v tom, že histónové modifikácie slúžia na získanie iných proteínov a to špecifickým rozpoznaním modifikovaného histónu pomocou proteínových domén, ktoré sú špecializované práve na tieto účely lepšie ako cez jednoduchú stabilizáciu alebo destabilizáciu interakcie medzi histónom a DNA. Tieto proteíny potom aktívne pôsobia na zmenu chromatínovej štruktúry alebo podporujú transkripciu.
Hypotéza.
Interakcia medzi chromatínom a DNA je riadená kombináciou histónových modifikácií. Medzi histónové modifikácie patrí metylácia, acetylácia, ADP ribozylácia, ubikvitinácia a fosforylácia. Všetky uvedené modifikácie modifikujú chromatínovú štruktúru, ale presný mechanizmus týchto procesov ostáva nejasný. Detailne popísaných je iba niekoľko krokov tohto mechanizmu. Napríklad fosforylácia serínových zvyškov 10 a 28 na históne H3 je markerom pre chromozomálnu kondenzáciu. Podobne kombinácia fosforylácie serínového zvyšku 10 a acetylácia lyzínového zvyšku 14 na H3 históne je kontrolným signálom aktivácie transkripcie.
Filótas zo Sybaridy

Filótas (iné názvy: Filotas, Filytas; "Filótas, Filytas") bol olympijský víťaz v boxe dorastencov v roku 616 pred Kr..
Na 41. olympijských hrách v roku 616 pred Kr. sa do programu hier zaradil box dorastencov. Zo zúčastnenej mládeže sa v tejto disciplíne najviac darilo Filótovi zo Sybaridy, ktorý sa vo vylučovacom systéme prebojoval až do posledného duelu, kde opäť zvíťazil a získal olympijský titul.
Box mal v Olympii voľnejšie pravidlá a bol tvrdší ako dnešný. Rozhodcovia dovoľovali všetko okrem držania súpera, hmatov a úderov na pohlavné orgány. Boxer mal päste ovinuté remencami, ktoré nemohli byť tvrdé a ničím zosilnené. Zvíťazil ten, kto súpera zrazil na zem, takže ostal bezvládne ležať, alebo ten, ktorý súpera prinútil, aby sa vzdal. Keď zápas trval veľmi dlho, rozhodcovia so súhlasom súperov nariadili tzv. "klimax" (vystupňovanie), pri ktorom sa žrebom určený boxer postavil pred súpera a prijal jeho úder bez krytia, keď ho vydržal, zasadil úder za rovnakých podmienok súperovi. To sa opakovalo tak dlho, pokým sa nenašiel víťaz.
Meno olympijského víťaza Filóta (šiestom riadku riadku je uvedený ako Filytas), jeho olympijskú disciplínu a domovskú krajinu, uvádza tiež staroveká kamenná doska (IG II² 2326) objavená v Grécku.
Sunburn (skladba)

"Sunburn" je singel z debutového albumu "Showbiz" britskej alternatívnej rockovej skupiny Muse. V poradí štvrtý singel z tohto albumu prvýkrát vyšiel v Spojenom kráľovstve 21. februára 2000 na dvoj-CD a na 7" vinyle. Rovnako ako „Muscle Museum“, aj „Sunburn“ sa obaly obidvoch CD od seba líšia farbou. Prvé CD je ladené do červenej farby, zatiaľ čo obal druhého CD je sfarbený do žlta. Ešte ten istý rok ako vyšiel CD single, vyšiel 12" vinyl, na ktorom sa nachádzajú tri viac ako päťminútové remixy.
„Sunburn“ je prvým singlom Muse, ktorý sa prebojoval v "UK Singles Chart" do TOP 40, čo zapríčinilo vzostup významu kapely ako na britskej, tak aj na celoeurópskej scéne a celkovo si vyslúžili si zvýšenú priazeň u fanúšikov nielen rockovej hudby. K upevneniu pozície im pomohla aj reedícia predchádzajúceho singla „Muscle Museum“, ktorý sa v anglickej singlovej hitparáde taktiež dostal do TOP 40.
Song "Sunburn" sa okrem singlového prevedení objavil tiež v živom prevedení na DVD "Hullabaloo" a na koncertnom DVD "Absolution Tour". Skladbu si potom vypožičala aj firma Apple a použila ju v reklame na osobný počítač iMac.
Videoklip.
Hudobné video singlu nadväzuje na predchádzajúce klipy z albumu "Showbiz". Hlavnou postavou je dievča strážiace malého chlapca. Spoločne sledujú televíziu v obývacej izbe, avšak náhle sa dievča zdvihne a odíde po schodoch hore do spálne rodičov. Počas prehľadávania skrine sa v zrkadle za ňou objaví Matthew Bellamy s Chrisom Wolstenholmem. Než si ich ale dievča stačí všimnúť, obidvaja opäť zmiznú. 
Keď sa dievča pozerá do zrkadla, vynorí sa z neho Matt, Chris a Dominic. Vydesene sa na celú kapelu pozerá, pričom sa ráz skladby stupňuje úmerne s tlakom, ktorý na ňu vyvíja Matt. Medzitým sa hore do spálne vydáva aj chlapec. Dievča už Mattov nátlak nevydrží a zrkadlo rozbije. Vtom vôjde do izby chlapec. Pristúpi k rozbitému zrkadlu, avšak miesto kapely tam teraz vidí dievčinu sediacu za ním na gauči. Keď sa ale otočí, nikto s ním v miestnosti nie je.
Vesoul

Vesoul môže byť:
Guéret

Guéret môže byť:
Unintended

„Unintended“ je piaty a zároveň posledný singel z debutového albumu "Showbiz" anglickej alternatívnej rockovej kapely Muse. V Spojenom kráľovstve sa začal predávať 30. mája 2000 vo formáte dvoj-CD a na 7" vinylu. „Unintended“ jedným z dvoch singlov Muse, ktorý vyšiel tiež na audiokazete. Skladba sa ďalej objavila na "". Skupina skladbu „Unintended“ zahrala aj v roku 2007 na júnových koncertoch v londýnskom štadióne vo Wembley. Z tohto koncertu vzišla koncertná kompilácia "HAARP. "
Počas živých koncertov hrá väčšinou hlavnú gitarovú melódiu basista Chris Wolstenholme. Často si na túto skladbu berie buď elektroakustickú alebo elektrickú gitaru. Aby však pieseň nezostala bez basov, používa pedál typu Roland PK-5. V období "Absolution" Muse na svojich koncertoch pieseň „Unintended“ spravidla nehrával, no neskôr ho hrávali pomerne často. Práve pri posledných vystúpeniach hral Matt Bellamy ústrednú melódiu na klasickú elektroakustickú gitaru, zatiaľ čo Chris hrá basy.
Videoklip.
Skladba „Unintended“ patrí k menšiemu počtu piesní od Muse, ktoré sú upokojujúce a dojímavé. Taký je tiež klip, ktorý nie je, na rozdiel od ostatných klipov z albumu "Showbiz", plný hystérie a nekončí tragicky. Všetci traja členovia sa nachádzajú v tmavej surreálnej miestnosti. Kým Matthew sedí na posteli a spieva, do miestnosti vojde Dominic, ktorý si s bicími paličkami v rukách sadne na stoličku. Chris v izbe stojí, hrá na elektrický kontrabas a vedľa neho sa „zrkadlí“ obraz vlniacich sa dvoch žien.
Videoklip režíroval Howard Greenhalgh, ktorý spolupracoval aj s kapelami Genesis alebo Placebo. Zaujímavé je, že pôvodne mal byť klip v štýle malého vystúpenia. Avšak z nejakých dôvodov režisér Greenhalgh zabudol na natáčanie obstarať pre Dominica biciu súpravu, a preto vo videu Dominic, rovnako tak ako zvyšok členov kapely, len sedí nečinne s paličkami.
Temniak

Temniak (; ) je vrch v hlavnom hrebeni Západných Tatier na slovensko-poľskej hranici. Leží nad ohybom Tichej doliny nad Podbanským, približne severovýchodne od Liptovského Hrádku. 
Poloha.
Nachádza sa v strednej časti Tatier, vo východnej polovici podcelku Západné Tatry a v ich časti Červené vrchy. Leží na slovensko-poľskej hranici, na rozhraní Prešovského kraja a Malopoľského vojvodstva. Juhovýchodné svahy zasahujú do katastra mesta Vysoké Tatry v okrese Poprad, severné a západné patria obci Kościelisko v Powiate tatrzańskom. Najbližšími sídlami sú severne situované Kościelisko a severozápadne ležiace Zakopané v Poľsku a južným smerom ležiace Podbanské na Slovensku. Vrch sa nachádza v Tatranskom národnom parku v slovenskej i poľskej časti pohoria a juhovýchodná časť hrebeňa je súčasťou národnej prírodnej rezervácie Tichá dolina. 
Opis.
Temniak leží v hlavnom hrebeni Západných Tatier, medzi Kresanicou () a Stolmi (). Západným smerom vybieha rázsocha Wysoki Grzbiet, severozápadným smerom rázsocha Twardy Grzbiet, zovretá medzi Dolinu Kościeliska a Dolinu Miętusia. Na juhozápade sa nachádza Dolina Tomanowa. Nimi vodu z priľahlých častí masívu odvádza Kirowa Woda do Dunajca. Na juhovýchode spadajú svahy hory žľabom Zadný úplaz do záveru Tomanovskej doliny, odkiaľ voda odteká Tomanovým potokom do Tichého potoka v povodí Váhu. Hora je budovaná prevažne dolomitmi, iba miestami vystupujú na povrch aj kryštalické horniny. Na úbočiach sa nachádza mnoho jaskýň, napríklad: Jaskinia Miętusia, Jaskinia Lodowa w Ciemniaku, Studnia w Kazalnicy Miętusiej alebo Jaskinia Wysoka za Siedmioma Progami.
Východne sa nachádza Giewont (), Wielka Turnia (), Kresanica (), Malolučniak (), Kondratova kopa (), Suchá kopa (), Goričková (), Kasprov vrch (), Magura () a Veľká kopa (), južne Predný Holý vrch (), Krížna (), Veľká Brdárova grapa (), Brdárová zvonica (), Liptovská Tomanová (), Stoly (), Poľská Tomanová (), Smrečiny () a Veľká Kamenistá (), západne Zadni Ornak (), Ornak (), Kominiarski Wierch (), Wysoka Turnia () a Stoly () a severne Chuda Turnia (), Uplaziańska Kopka (), Hrubi Regiel () a Lysanki (). Vrcholom prechádza turisticky značená hrebeňovka. 
Výhľady.
Turisticky prístupný hôľnato-skalnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a pri vhodných podmienkach aj východná časť Nízkych Tatier, časť Krivánskej Fatry, Oravskej Magury a Oravských Beskýd a pohoria v priľahlej časti južného Poľska.
Majstrovstvá sveta v ľadovom hokeji 2011 – I. divízia

Majstrovstvá sveta v ľadovom hokeji 2011 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Dvanásť tímov bolo vyžrebovaných do dvoch skupín so 6 účastníkmi, avšak vynechalo sezónu 2011 pre zemetrasenie a cunami v Tóhoku. Medzinárodná hokejová federácia rozhodla, že Japonsko si ponechá svoje miesto v I. divízii aj pre budúci rok a do II. divízie vypadne mužstvo z 5. miesta. Víťazi turnajov postúpili do Top divízie MS pre rok 2012.
Skupina A.
Turnaj skupiny A sa hral v Budapešti v Maďarsku od 17. do 23. apríla 2011.
Skupina B.
Turnaj skupiny B sa hral v Kyjeve na Ukrajine od 17. do 23. apríla 2011.
Plug In Baby

„Plug In Baby“ je singel britskej rockovej kapely Muse. Je prvým z ich druhého albumu "Origin of Symmetry". V Spojenom kráľovstve bol prvýkrát vydaný 5. marca 2001, neskôr tiež ako dvojitý CD set. Nahrávka skladby sa nachádza aj na koncertnom DVD „“, Absolution a na "HAARP" DVD z koncertov vo Wembley. B-starnou singlu je nahrávka „Nature_1“.
Všeobecné uznanie si tento singel získal predovšetkým za úvodný riff, ktorý bol mnohokrát ocenený (napr. V magazíne "Total Guitar", alebo "Kerrang!"). Pripomína Tokátu a fugu d-moll od Johanna Sebastiana Bacha. Bellamy vysvetľuje text piesne týmito slovami: „Je znova o ceste evolúcie, tak ako 'New Born'. Jej dobrá a zlá stránka. Opúšťanie individuality a kolektivizácie skrz káble.“
Roanne

Roanne môže byť:
Majstrovstvá sveta v ľadovom hokeji 2011 – II. divízia

Majstrovstvá sveta v ľadovom hokeji 2011 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po šiestich, avšak sa odhlásila z finančných dôvodov a všetky zápasy prehrala kontumačne 0:5.
Skupina A.
Turnaj skupiny A sa hral v Melbourne v Austrálii od 4. do 10. apríla 2011.
Skupina B.
Turnaj skupiny B sa hral v Záhrebe v Chorvátsku od 10. do 16. apríla 2011.
Majstrovstvá sveta v ľadovom hokeji 2011 – III. divízia

Majstrovstvá sveta v ľadovom hokeji 2011 – III. divízia bol hokejový turnaj štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Pôvodne sa prihlásilo 6 účastníkov, avšak sa odhlásilo z finančných dôvodov a všetky zápasy prehralo kontumačne 0:5. Turnaj III. divízie sa hral v Kapskom Meste v Južnej Afrike od 11. do 17. apríla 2011.
Majstrovstvá sveta v ľadovom hokeji 2013 – II. divízia

Majstrovstvá sveta v ľadovom hokeji 2013 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V II. divízii hralo 12 mužstiev vo dvoch výkonnostných skupinách.
II. A divízia.
Turnaj II. A divízie sa hral v Záhrebe v Chorvátsku od 14. do 20. apríla 2013.
II. B divízia.
Turnaj II. B divízie sa hral v İzmite v Turecku od 21. do 27. apríla 2013.
New Born

„New Born“ je pieseň anglickej rockovej skupiny Muse, ktorú nahrali na svoj druhý štúdiový album "Origin of Symmetry" (2001). Skladba vyšla v tom istom roku ako album na singli, ktorý skupine priniesol komerčný úspech tým, že sa umiestnil na dvanástej priečke britského UK Singles Chart. Skladba sa nachádza aj na koncertnom DVD "Hullabaloo Soundtrack". 
Chris Wolstenholme sa k skladbe vyjadril: New Born je podľa nás troch pravdepodobne jednou z najobľúbenejších nahrávok albumu "Origin of Symmetry". Je to skladba, ktorá sa hodí na koncerty. Myslím, že reprezentuje experimentálne ambície kapely. Nie je skutočnou popovou záležitosťou. Myslím si, že veľa z dôvodov pre výber takýchto piesní je, že sme sa pri nich nesnažili o mäkký, ale o ťažší, priamejší druh spevu.
Nahrávka „New Born“ bola použitá v roku 2003 ako hlavná hudobná téma francúzskej hororovej snímky Haute tension. Remixovaná veria skladby bola použitá v americkom kriminálnom trileri "".
Verzie singlu.
Verzia EP.
Pre Cyprus a Grécko bolo hudobným vydavateľstvom Columbia Records 5. júna 2001 vydané špeciálne EP "New Born".
Majstrovstvá sveta v ľadovom hokeji 2013 – III. divízia

Majstrovstvá sveta v ľadovom hokeji 2013 – III. divízia boli dva hokejové turnaje štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Kvalifikačného turnaja sa zúčastnili štyri mužstvá, z toho dva najlepšie tímy postúpili na hlavný turnaj III. divízie, ktorý mal celkove šesť účastníkov.
Kvalifikačný turnaj.
Kvalifikačný turnaj III. divízie sa hral v Abú Zabí v Spojených arabských emirátoch od 14. do 17. októbra 2012.
Hlavný turnaj.
Hlavný turnaj III. divízie sa hral v Kapskom Meste v Južnej Afrike od 15. do 21. apríla 2013.
Majstrovstvá sveta v ľadovom hokeji 2015 – II. divízia

Majstrovstvá sveta v ľadovom hokeji 2015 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V II. divízii hralo 12 mužstiev vo dvoch výkonnostných skupinách.
II. A divízia.
Turnaj II. A divízie sa hral v Reykjavíku na Islande od 13. do 19. apríla 2015.
II. B divízia.
Turnaj II. B divízie sa hral v Kapskom Meste v Južnej Afrike od 13. do 19. apríla 2015.
Majstrovstvá sveta v ľadovom hokeji 2015 – III. divízia

Majstrovstvá sveta v ľadovom hokeji 2015 – III. divízia bol hokejový turnaj štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Do súťaže sa prihlásilo sedem tímov. Turnaj III. divízie MS 2015 sa hral v Izmire v Turecku od 3. do 12. apríla 2015.
Bliss (skladba)

„Bliss“ je skladba anglickej rockovej kapely Muse. Je druhou nahrávkou na ich druhom štúdiovom albume "Origin of Symmetry" (2001). Vyšla 20. augusta 2001 v Spojenom kráľovstve ako tretí singel albumu. Počas turné k albumu "Origin of Symmetry" hrali pieseň „Bliss“ v závere vystúpení súčasne so sypaním obrovskej masy konfiet vypúšťaných z balónov, ktoré boli umiestnené nad obecenstvom.
Épernay

Épernay môže byť:
Verbania

Verbania je talianske mesto v regióne Piemont, hlavné mesto provincie Verbano-Cusio-Ossola. Leží na brehu jazera Lago Maggiore.
K 31. decembru 2011 tu žilo 31323 obyvateľov.
Sondrio

Sondrio je talianske mesto, hlavné mesto rovnomennej provincie v Lombardsku. Nachádza sa na sútoku riek Mallero a Adda.
Mesto pravdepodobne založili Rimania potom, ako sa zmocnili okolitého územia. Meno je však lombardského pôvodu, Sondrio znamená „krajina obhospodarovaná pánom“.
Pordenone

Pordenone je talianske mesto v regióne Furlansko-Júlske Benátky, hlavné mesto rovnomennej provincie.
Mesto bolo osídlené už pred 1 000 rokmi. Má malebné historické centrum. V súčasnosti je dôležitým priemyselným centrom regiónu. Ťažiskom produkcie sú domáce spotrebiče. Najdôležitejším zamestnávateľom je firma "Zanussi" (z koncernu Electrolux) a dodávatelia komponentov pre výrobu bielej techniky.
Zoznam piesní skupiny Muse

Doteraz má anglická rocková kapela Muse vydaných 139 originálnych skladieb na šiestich štúdiových albumoch, jednom koncertnom albume, na jednej kompilácii, troch EP, 29 singloch a troch demách.
Skladby na albumoch.
Disk 1:
Disk 2:
Poznámka: Album pozostáva z jedného CD, na ktorom sú dovtedy nepublikované B-strany singlov a druhého CD, ktorom sú koncertné nahrávky z vystúpení 28.-29. októbra 2001 v parížskej sále Le Zénith.
B-strany k singlom.
Poznámka: Za „Exogenesis“ je považovaný aj singel aj EP.
Kláštor Margam

Kláštor Margam () je bývalý cisterciácky kláštor zasvätený Panne Márii v obci Margam neďaleko mesta Port Talbot vo Walese. 
Krátko pred svojou smrťou ho roku 1147 založil Robert z Gloucesteru a obdaroval ho štedrou donáciou vo forme pozemkov na západnom pobreží Glamorganu. Prvotný konvent bol povolaný z francúzskeho Clairvaux a kláštor počas nasledujúcich rokov prosperoval. Opátstvo bolo rozpustené roku 1536 za vlády Henricha VIII., kostol bol premenený na farský a kláštorné budovy rozpredané svetským vlastníkom. Dochované Margamské anály sú považované za jednu z najvýznamnejších waleských kláštorných kroník. V súčasnosti patrí miestný farský kostol pod diecézu Llandaff.
Peter Weller

Peter Weller (* 24. jún 1947) je americký herec a režisér.
V detstve sa venoval hudbe, hral na trúbku v jazzovom súbore. Roku 1987 hral hlavnú úlohu vo filme "RoboCop". Medzi jeho ďalšie filmy patrí "Styx" (2001) alebo "" (2013). Hral tiež v rôznych seriáloch, ako napríklad "Odyssey 5" (2002) a "Dexter" (2010). V roku 2012 to potom bola menšia úloha v epizóde "Post Mortem" seriálu "Dr. House", ktorú tiež režíroval.
William Taubman

William Chase Taubman (* 13. november 1940, New York, USA) je americký politológ. Jeho biografia Nikitu Sergejeviča Chruščova získala Pulitzerovu cenu v roku 2004 a National Book Critics Circle Award v roku 2003.
Študoval na Bronx High School of Science a získal titul BA na Harvardovej univerzite v roku 1962, MA na Columbia University v roku 1965, "Certificate of the Russian Institute", 1965 a Ph.D. na Columbia University v roku 1969.
Pôsobí na Amherst College ako profesor politológie. V roku 2006 získal Guggenheimovo štipendium. Jeho brat je novinár Philip Taubman.
Majstrovstvá Ázie vo volejbale žien 1997

Majstrovstvá Ázie vo volejbale žien 1997 boli v poradí 9. Majstrovstvá Ázie vo volejbale žien, ktoré organizuje Ázijská volejbalová konfederácia (AVC). Konali sa v dňoch od 21.28. septembra 1997 v Manile, na Filipínach, za účasti 9 tímov. Svoj siedmy titul (šiesty v rade) získala , ktorá vyhrala finálovú skupinu pred a .
Majstrovstvá zároveň slúžili ako kvalifikácia na Pohár majstrov 1997, ktorý organizovalo Japonsko. Kvalifikovalo sa naň iba víťazné družstvo. 
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Nadstavbové skupiny.
Nadstavbová skupina o 5.8. miesto.
&lt;br&gt;
Finálová skupina.
&lt;br&gt;
&lt;br&gt;
Dolina (Dražkovce)

Dolina (historicky aj Jordán) je miestna časť obce Dražkovce v okrese Martin. Nachádza sa južne od obce a len pár desiatok metrov východne od areálu Múzea slovenskej dediny v Martine.
História.
Z historických prameňov je doložená ako: 1249 Jordan, 1255 Jardan, 1262 terra Jordani, 1340 Dolina, 1381 Dolyna, 1405 Jardanfelde, 1438 Jordanfelde, 1457 Wold, od 1477 Dolina.
Prvý raz sa spomína v roku 1249, v roku 1340 ju dostal Pavol, syn Markov. Bola zemianskou obcou rodiny Ceperovcov v 15. - 19. storočí.
Pôvodne bola samostatnou obcou, po roku 1898 bola zlúčená s Dražkovcami.
Prvá zmienka o Doline je z roku 1249. Kedysi tadiaľto prechádzala významná cesta, ktorej úsek dodnes tvorí spojnicu osady s Dražkovcami i neďalekými Žabokrekmi.
Jánošíkovo (Nezbudská Lúčka)

Jánošíkovo je osada v katastrálnom území obce Nezbudská Lúčka v Žilinskom okrese. Nachádza sa na pravom brehu Váhu, pri ústí doliny Hoskora do doliny Váhu. Prístup do osady je po ceste z obce Lipovec. Nachádza sa tu štart plavby plťami cez Domašínsky meander do Strečna. Je to takmer výhradne chatová a chalupárska osada.
Konské (Podhradie)

Konské je časť obce Podhradie v okrese Martin. Pôvodne samostatná obec bola v roku 1991 zlúčená s Podhradím.
Nachádza sa na ceste medzi Podhradím a Nolčovom. 
V minulosti bolo Konské súčasťou panstva Sučany. Chovali a prepriahali sa tu kone pre poštovú prepriahačskú stanicu. K z čoho pochádza aj samotný názov.
Lazany (Kláštor pod Znievom)

Lazany sú pôvodne samostatná obec v okrese Martin. V roku 1971 boli zlúčené so susednou obcou Kláštor pod Znievom.
Polohopis.
Nachádza sa v západnej časti Turčianskej kotliny, severozápadne od centra Kláštora pod Znievom, v údolí potoka Vríca na juhovýchodnom úpätí Malej Fatry. Kataster bývalej obce sa nachádza v rozmedzí nadmorských výšok 478, pričom stred obce sa nachádzal v nadmorskej výške 
Prírodné pomery.
Kataster bývalej obce tvoria druhohorné naplaveniny potoka Vríca, tvoriace mohutný náplavový kužeľ. Úpätia malej Fatry porastajú bučiny, jedľobučiny a vo vrcholových častiach smrečiny. Pôdy tvoria rendziny, pararendziny a hnedé lesné pôdy.
V roku 1899 našiel lekár a učiteľ na miestnom gymnáziu Imrich Matej Korauš v chotári Lazian 19 kusov meteoritov, z nich najťažší vážil „viac centov“ a druhý najťažší 4,5 kg. Podľa záznamu meteority odovzdal SNM v Martine, no v roku 2014 už sa uvádzajú ako stratené.
Dejiny.
Po prvýkrát sa obec spomína v roku 1252 ako "Terra quique villarum", vtedy patrila prepoštstvu v Kláštore pod Znievom. V roku 1715 mala 21 domácností, v roku 1785 48 domov a 405 obyvateľov, 1828 54 domov a 429 obyvateľov. Obyvatelia sa zaoberali poľnohospodárstvom, známi boli ako olejkári a šafraníci. Po objavení zlata v Kremnických vrchoch začali horný Turiec osídľovať rodiny nemeckých banských úradníkov a robotníkov, z ktorých sa niekoľko usadilo aj v Lazanoch. Po druhej svetovej vojne bola väčšina nemeckého obyvateľstva vysídlená a s ňou aj tá časť z Lazian (dobrým príkladom tohto vysídľovania je obec Hadviga, ktorá kvôli nemu prakticky zanikla). Možno tu nájsť niekoľko zachovalých objektov ľudovej architektúry. V roku 1958 bolo v obci založené jednotné roľnícke družstvo.
Malé Rakovo

Malé Rakovo, alebo aj Lehôtka je miestna časť obce Rakovo v okrese Martin. 
Polohopis.
Nachádza sa južne od obce, na ceste do Valentovej. Dnes sa tu nachádza ekologické poľnohospodárske družstvo, ktoré predstavuje takmer celú niekdajšiu dedinu.
Dejiny.
Malé Rakovo vzniklo v polovici 13. storočia a patrila predkom rodu Lehotskovcov, ktorí názov obce prijali za svoj prídomok ("de Kis Rakó et Bystricska"). K Rakovu bola pripojená v po roku 1902.
Svätá Mara

Svätá Mara je osada v okrese Martin, miestna časť obce Socovce s ktorou prakticky úplne splynula a je jej súčasťou od roku 1943. Nachádza sa tu kostol Narodenia Panny Márie z 13. storočia, podľa ktorého aj osada dostala meno.
Mestská hromadná doprava v Žiari nad Hronom

Mestská hromadná doprava v Žiari nad Hronom je zabezpečovaná autobusovou dopravou, ktorú prevádzkuje spoločnosť SAD Zvolen. Služby MHD sú poskytované na 5 autobusových linkách s číslovaním 1 – 5. SAD Zvolen prevádzkuje v Žiari nad Hronom 7 typov vozidiel.
Vozidlový park.
Vozovňa sa nachádza v Ladomerskej Vieske na Priemyselnej ulici.
História.
MHD v Žiari nad Hronom vznikla pravdepodobne v 80. rokoch 20. storočia ako mestský podnik na dvoch linkách. Neskôr ju prebrala SAD Zvolen a systém sa rozšíril na osem liniek. Jedna z nich nahradila prímestskú linku do Šášovského Podhradia a jedna linku do Lutily. Od roku 2005 sa začal systém postupne redukovať o vybrané linky, až nakoniec ostali len linky , , a . Linkový systém sa neskôr upravil nahradením čísla za číslo . V súčasnosti premáva jedna nosná linka , ktorú dopĺňa linka na troch pároch spojov, linka , ktorá sa ráno dvakrát otočí okolo centra mesta a linka do Šášova. V roku 2012 bola pridaná jedna špeciálna autobusová linka , ktorá zabezpečuje cez víkendy prístup k cintorínu na jednom pári spojov, od roku 2016 sa jej počet spojov zvýšil a premáva ako jediná linka k železničnej stanici.
Bosra

Bosra () je starobylé mesto v dnešnej južnej Sýrii. Patrí do guvernorátu Dar'a.
Staroveká časť mesta je od roku 1980 zapísaná na zozname svetového dedičstva UNESCO.
Dejiny.
Prvé správy o tunajšom osídlení pochádzajú už z čias vlády faraónov Thutmosea III. a Achnatona, teda zo 14. storočia pred. Kr. V 2. storočí pred Kr. bola Bosra prvým nabatejským mestom.
Nabatejské kráľovstvo v roku 106 dobyl Cornelius Palma, generál cisára Trajána. Ako súčasť rímskeho impéria bola Bosra premenovaná na Nova Trajana Bostra, bola sídlom Tretej Kyrenajskej légie a hlavným mestom rímskej provincie Arabia Petraea. Zároveň sa stávala významnou obchodnou križovatkou (viedla cez ňu oi. rímska cesta k Červenému moru) a rozkvitala. 
V rokoch 246 a 247 sa tu konali dva kresťanské arabské koncily na ktorých Órigenes bojoval proti miestnej heréze.
Začiatkom 7. storočia dobyli mesto Sasánovci, potom ho krátko získala späť Byzantská ríša a konečne ho roka 634 dobyli v bitke o Bosru sily pod vedením Chálida ibn al-valida. Od tej doby bolo v rukách moslimov.
Dead Star/In Your World

„Dead Star“ a „In Your World“ sú piesne anglickej rockovej skupiny Muse. Boli nahraté v živom, koncertnom prevedení a nachádzajú sa na kompilácii, ktorá je súčasťou ich albumu "Hullabaloo Soundtrack". Tieto dve skladby boli vydané ako singel s dvoma „A-stranami“. Vo Francúzsku a Japonsku vyšli ako EP. Tento singel sa dostal v britskom rebríčku UK Singles Chart na trináste miesto. 
K singlu „In Your World“ bol nakrútený videoklip v ktorom kapela Muse hrá skladbu na živom koncerte. Režisérom snímky bol Matt Askem. Video je oproti zvukovej nahrávke kratšie, trvá iba 2:35min. Videoklip pre skladbu „Dead Star“, ktorý režírovali Tim Qualtrough a Tom Kirk, je výrazne temnejšie. Bolo nakrúcané v Brightone, v dome kde kedysi žil Winston Churchill. Oproti zvukovej nahrávke singlu je taktiež kratšie, trvá 3:40min.
Stockholm Syndrome (skladba)

„Stockholm Syndrome“ je pieseň anglickej kapely Muse, ktorá sa nachádza na ich treťom štúdiovom albume "Absolution". Dňa 14. júla 2003 bola táto skladba vydaná ako prvý singel albumu. Tento singel bol k dispozícii spolu s grafickým návrhom obalu na stiahnutie na oficiálnej stránke kapely. Videoklip vyšiel na CD nosiči spolu s klipom k piesni „Time Is Running Out“. Bol nakrútený pomocou termokamery. Pre Spojené štáty bol nakrútený iný videoklip, ktorý zobrazuje kapelu vystupujúcu vo fiktívnej talk show. 
V roku 2003 sa singel umiestnil v UK Downloads Chart na 31. pozícii V marci roku 2005 časopis "Q" hodnotil pieseň „Stockholm Syndrome“ ako 44. medzi stovkou najlepších gitarových nahrávok. 
Na koncertoch skupina Muse hrá skladbu „Stockholm Syndrome“ spolu „Plug In Baby“, lebo obidve kompozície majú zhodné tempo. Je to napríklad pri druhom vystúpení vo Wembley. Počas The Resistance Tour bola „Stockholm Syndrome“ vďaka príbuznej tónine prepojená s „“. Inštrumentálne party skladby bývajú na koncertoch kombinované v mnohých inovatívnych rífoch, či Jamm sessions. Často sa preto stáva, že pôvodná skladba trvá aj desať minút, akotomu bolo v roku 2004 na festivale v Glastonbury. Počas Resistance Tour na koncerte v Staples Centre (Los Angeles) bola celková dĺžka skladby aj s improvizáciami 13 minút.
Opatija

Opatija je mesto a obľúbené letovisko v Kvarnerskom zálive, v Chorvátsku.
Poloha.
Nachádza sa západne od Rijeky a patrí do Prímorsko-gorskokotarskej župy. Poloha na Istrii so stredomorskou klímou znamená nižšie teploty a viac zrážok, ako má južnejšia Dalmácia.
Poloha Opatije na úbočí hôr a prírodného parku Učka vytvára letovisku skvelú scenériu. Možnosti na letnú i zimnú dovolenku sem lákali prvých turistov už v 19. storočí, kedy bola Opatija obľúbenou destináciou. Svedectvom dlhodobej prosperity mesta sú parky, promenády a množstvo zachovalých viliek, ktoré sem lákajú turistov z celej Európy. Opatija je však vďaka svojej malebnosti, polohe, dostupnosti a vytvoreným možnostiam miestom konania seminárov, kongresov, konferencii, no tiež festivalov, výstav a koncertov. Rovnako tak sa tu konajú po celý rok kultúrne a športové podujatia.
Obyvateľstvo.
Mesto má 12 719 obyvateľov a pozostáva z 10 obcí: Dobreć, Gornje Selo, Ičići, Ika, Opatija, Oprič, Pobri, Poljane, Vela Učka i Veprinac.
Kleptománia

Kleptománia (z gréckeho κλέπτειν, vyslov "kleptein" - „kradnúť“, μανία, vyslov "mania" - „mánia“) je psychická choroba, neprekonateľná túžba privlastniť si cudziu vec bez zjavného dôvodu, bez účelu vlastného obohatenia. Postihnutí kleptomániou si svoje konanie častokrát neuvedomujú. Niekedy sa považuje za prepojenú s inými chorobami, napríklad pyromániou a kompulzívnym zhromažďovaním. Lieči sa psychoanalýzou, liekmi alebo Kognitívne-behaviorálnou terapiou.
Cirey-sur-Vezouze

Cirey-sur-Vezouze môže byť:
Damiskos z Messénie

Damiskos ("Damiskos") bol olympijský víťaz v behu dorastencov na jedno stadion v roku 368 pred Kr..
Damiskos z Messénie zvíťazil v Olympii na 103. hrách v roku 368 pred Kr. v behu dorastencov na jedno stadion a neskôr pravdepodobne v kategórii mužov zvíťazil v päťboji na nemejských a na isthmických hrách. V Olympii sa beh dorastencov na jedno stadion zaviedol v roku 632 pred Kr. a jeho prvým víťazom bol Polyneikes z Élidy.
Damiskos bol korunovaný olympijským vencom dva roky potom, ako jeho vlasť oslobodili Tébania spod tristopädesiatročnej spartskej poroby. Tébske vojsko viedol vojvodca Epameinóndas, ktorý slobodným Messénčanom založil nové hlavné mesto Messénu. Staroveký autor Pausanias o tom uvádza: „"Až keď sa Messénčania vrátili na Peloponéz, navrátilo sa im šťastie, pokiaľ ide o olympijské hry. Keď rok po obnovení Messény slávili Éliďania olympijské hry, zvíťazil nad chlapcami v stadiu tento Damiskos a ako účastník päťboja neskôr v Nemei a na Isthmu.""
Time Is Running Out (skladba)

Time Is Running Out je skladba od anglickej rockovej skupiny Muse. Je v poradí treťou nahrávkou na ich treťom štúdiovom albume "Absolution". Pieseň bola 8. septembra 2003 vydaná ako singel. Je to prvý singel skupiny, ktorý sa v rebríčkoch Spojeného kráľovstva dostal do Top 10 (na ôsme miesto). V Spojených štátoch singel vyšiel 6. apríla 2004. Stal sa tam pre kapelu prelomovým, lebo sa v alternatívnych rádiách dostal na deviatu pozíciu rebríčka "Billboard" Modern Rock Tracks.
Majstrovstvá Ázie vo volejbale žien 1999

Majstrovstvá Ázie vo volejbale žien 1999 boli v poradí 10. Majstrovstvá Ázie vo volejbale žien, ktoré organizuje Ázijská volejbalová konfederácia (AVC). Konali sa v dňoch od 19.26. septembra 1999 v Hongkongu, za účasti 9 tímov. Hongkong bol organizátorom ázijského šampionátu žien druhýkrát, predtým hostil turnaj v roku 1979. Svoj ôsmy titul (siedmy v rade) získala , ktorá vyhrala finálovú skupinu pred a .
Majstrovstvá zároveň slúžili ako kvalifikácia na Svetový pohár 1999 a svetový kvalifikačný turnaj o postup na Letné olympijské hry 2000, ktoré sa usktutočnili v Japonsku, resp. v Austrálii. Na oboje podujatia sa kvalifikovali 2 najlepšie družstvá.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Nadstavbové skupiny.
Nadstavbová skupina o 5.8. miesto.
&lt;br&gt;
Finálová skupina.
&lt;br&gt;
&lt;br&gt;
Majstrovstvá sveta v ľadovom hokeji hráčov do 18 rokov 2014

Majstrovstvá sveta v ľadovom hokeji hráčov do 18 rokov 2014 boli v poradí 16. MS tejto vekovej kategórie. Konali sa od 17. do 27. apríla 2014 vo fínskych mestách Lappeenranta a Imatra. Družstvá boli rozdelené do dvoch základných skupín po 5 tímov. Prví štyria z každej skupiny postúpili do play-off, poslední hrali o udržanie.
Nižšie divízie.
I. A divízia.
Turnaj I. A divízie MS 2014 sa hral v Nice vo Francúzsku od 13. do 19. apríla 2014.
I. B divízia.
Turnaj I. B divízie MS 2014 sa hral v Székesfehérvári v Maďarsku od 13. do 19. apríla 2014.
II. A divízia.
Turnaj II. A divízie MS 2014 sa hral v Dumfries v Spojenom kráľovstve od 24. do 30. marca 2014.
II. B divízia.
Turnaj II. B divízie MS 2014 sa hral v Tallinne v Estónsku od 14. do 20. apríla 2014.
III. A divízia.
Turnaj III. A divízie MS 2014 sa hral v Sofii v Bulharsku od 24. do 30. marca 2014.
III. B divízia.
Turnaj III. B divízie MS 2014 sa hral v İzmite v Turecku od 13. do 15. februára 2014.
Sydney FC

Sydney Football Club, viac známy ako Sydney FC, je austrálsky profesionálny futbalový klub, ktorý sídli v meste Sydney v Novom Južnom Walese. Klub súťaží v najvyššej austrálskej lige A-League, pod licenciou od Football Federation Australia.
Domácim štadiónom je viacúčelový Allianz Stadium, ktorého kapacita je 45 500 sedadiel a nachádza sa v Moore Parku, ktorý je predmestím Sydney. Medzi významných hráčov, ktorý reprezentovali klub patria Dwight Yorke, Juninho Paulista, John Aloisi, Brett Emerton, Lucas Neill, Alessandro Del Piero a Karol Kisel.
Ischyros z Himery

Ischyros ("Ischyros") bol olympijský víťaz v behu na jedno stadion v roku 516 pred Kr.
Ischyros zo sicílskej Himery zvíťazil v behu na jedno stadion na 66. olympijských hrách v roku 516 pred Kr. V Olympii sa beh na jedno stadion zaviedol už na počiatku hier, t. j. v roku 776 pred Kr. a bol jedinou súťažnou disciplínou do roku 724 pred Kr., keď do programu hier zaradili i beh na dve stadiá. Beh na jedno stadion sa ale aj po zaradení ďalších súťažných disciplín považoval za hlavné preteky, menom víťaza týchto pretekov sa označovala celá olympiáda.
Majstrovstvá Ázie vo volejbale žien 1989

Majstrovstvá Ázie vo volejbale žien 1989 boli v poradí 5. Majstrovstvá Ázie vo volejbale žien, ktoré organizuje Ázijská volejbalová konfederácia (AVC). Konali sa v dňoch od 2.8. októbra 1989 v Hongkongu, za účasti 10 tímov. Nováčikom turnaja bolo iba družstvo KĽDR. Titul obhájila , ktorá vo finálovom zápase zvíťazila nad .
Majstrovstvá zároveň slúžili ako kvalifikácia ázijských družstiev na trojicu podujatí. Na Svetový pohár 1989, ktorý sa usktutočnil v Japonsku, postúpilo víťazné družstvo; pričom Čína si účasť zabezpečila už skôr. Na Majstrovstvá sveta 1990, ktoré sa uskutočnili v Číne, postúpilo víťazné družstvo; pričom Čína, Japonsko a Kórejská republika si účasť zabezpečili už skôr. V poradí ďalšie družstvo postúpilo na MS B kategórie 1990.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Play off.
&lt;br&gt;
Konečné poradie tímov.
Pozn: Na MS "B" 1990 sa nakoniec predstavila Austrália, pretože KĽDR aj Thajsko sa ospravedlnili.
Tisandros z Naxu

Tisandros ("Tisandros") bol v 6. stor. pred Kr. štvornásobný olympijský víťaz v boxe.
Tisandros zo sicílskeho Naxu bol korunovaný olympijskými vencami za víťazstvá v boxe na 52. až 56. hrách v rokoch 572, 568, 564 a 560 pred Kr. Svoje majstrovstvo v tejto disciplíne predviedol i na pýthijských hrách, kde taktiež dosiahol štyri víťazstvá.
Staroveký cestovateľ a spisovateľ Pausanias, ktorý v druhom storočí navštívil Olympiu, pravdepodobne videl sochu Tisandra (v predchádzajúcom texte je medzera), lebo pri opise sôch z olympijskej "Altidy" v súvislosti s ním napísal: „"Po meste Naxos, založenom kedysi na Sicílii Chalkiďanmi od Euripu, sa do dnešných dôb nezachovali zrúcaniny ani v najmenšiom, a že sa zachránilo pre budúce pokolenia aspoň meno Naxu, je predovšetkým zásluhou Tisandra, syna Kleokritovho. Tisandros totiž štyrikrát premohol medzi mužmi pästných zápasníkov v Olympii a práve toľko víťaztiev mu pripadlo i v pýthijských hrách.""
Amphitrite

Amphitrite môže byť:
Černiny

Černiny môže byť:
Hysteria (Muse)

„Hysteria“ (v Spojených štátoch nazývaná aj „Hysteria (I Want It Now)“ ) je skladba od anglickej rockovej kapely Muse, ktorá sa nachádza na ich treťom štúdiovom albume "Absolution". Song bol hraný počas turné, ktoré sprevádzalo vydanie albumu "Absolution" a stále patrí medzi bežný repertoár koncertných programov skupiny Muse. Nachádza sa aj na obidvoch médiových nosičoch, CD a DVD, ktoré boli vydané ku koncertnému projektu "HAARP".
Nahrávka skladby vyšla 1. decembra 2003 ako singel, ktorý sa v oficiálnom rebríčku, UK Singles Chart, dostal na 17. miesto. V Spojených štátoch singel dosiahol deviate miesto rebríčka časopisu "Billboard" Modern Rock Tracks. Pieseň je známa aj pre svoju charakteristickú, komplikovanú basovú linku, pre ktorú bola hodnotená webovým portálom MusicRadar na šiestom mieste medzi najlepšími basovými nahrávkami všetkých čias.
Grafický návrh obalu pre sedempalcovú edíciu singla vzišiel zo súťaže, ktorú vyhral Adam Falkus. Obrázky bežca sú súčasťou balenia DVD singla.
Vo videu k skladbe, ktoré režíroval Matt Kirby, hrá herec Justin Theroux. Má viacero prvkov, ktoré sú motivované filmom "" od kapely Pink Floyd: môžeme ich vidieť od úvodu s upratovačkou na chodbe, cez demolačné scény v izbe. Vcelku dej neprebieha chronologicky a celý jeho dej nekončí šťastne.
Alternatívna verzia videa pre USA je koncipovaná ako prezentácia vystúpenia kapely oproti projekčnej stene, na ktorú sú v psychotickom chaose premietané krvavé fľaky, tvár ženy. Celý klip je farebne ladený v dominancii čiernej a bielej.
The Strain

The Strain je americký hororový televízny seriál o upíroch. Vysielal sa od 13. júla 2014 do 17. septembra 2017 na káblovej stanici FX.
Seriál vytvorili Guillermo del Toro a Chuck Hogan a je založený na ich knižnej trilógii s rovnakým názvom.
Majstrovstvá sveta v ľadovom hokeji hráčov do 18 rokov 2015

Majstrovstvá sveta v ľadovom hokeji hráčov do 18 rokov 2015 boli v poradí 17. MS tejto vekovej kategórie. Konali sa od 16. do 26. apríla 2015 vo švajčiarskych mestách Zug a Luzern. Družstvá boli rozdelené do dvoch skupín po 5 tímov. Prví štyria z každej skupiny postúpili do play-off, poslední hrali o udržanie.
Nižšie divízie.
I. A divízia.
Turnaj I. A divízie MS 2015 sa hral v Debrecíne v Maďarsku od 12. do 18. apríla 2015.
I. B divízia.
Turnaj I. B divízie MS 2015 sa hral v Maribore v Slovinsku od 12. do 18. apríla 2015.
II. A divízia.
Turnaj II. A divízie MS 2015 sa hral v Tallinne v Estónsku od 22. do 28. marca 2015.
II. B divízia.
Turnaj II. B divízie MS 2015 sa hral v Novom Sade v Srbsku od 16. do 22. marca 2015.
III. A divízia.
Turnaj III. A divízie MS 2015 sa hral v Tchaj-peji na Taiwane od 22. do 28. marca 2015.
III. B divízia.
Turnaj III. B divízie MS 2015 sa hral v Aucklande na Novom Zélande od 17. do 19. marca 2015.
Mestská Bôrová

Mestská Bôrová je osada v okrese Martin, miestna časť mesta Martin. Leží na asfaltovej ceste vedúcej z Tomčian popri martinskom letisku. Osadou preteká malý občasný vodný tok, prítok Bôrovského potoka.
Nemecký filmový expresionizmus

Nemecký filmový expresionizmus je obdobie v nemeckej kinematografii, približne ohraničené rokmi 1920 až 1927. Avantgardné hnutie expresionizmus sa objavilo okolo roku 1910 vo výtvarnom umení. Postupne preniklo do ostatných umeleckých disciplín ako je divadlo, literatúra či architektúra. Ako prvý film tohto hnutia je považovaný "Kabinet doktora Caligariho (Das Kabinett des Doktor Caligari)" "Roberta Wieneho" z roku 1920. Ďalším signifikantným filmom expresionizmu je "Nosferatu (Nosferatu, Eine Symphonie des Grauens) Friedricha Wilhelma Murnaua" z roku 1922.
Historický kontext.
Už počas prvej svetovej vojny nastal v nemeckom kinematografickom priemysle prudký rozvoj. Bol to následok vládneho nariadenia z roku 1916, ktoré zakazovalo dovoz zahraničných filmov do Nemecka. Dopyt po nových filmoch v nemeckých kinách, spôsobil zvýšenie počtu domácich filmových produkčných spoločností. Ďalším krokom, ktorý nasledoval, bolo vládou nariadené zlučovanie malých filmových spoločností do jednej. Výsledkom bola spoločnosť UFA ("Universum Film Aktiengesellschaft") zriadená v roku 1917. Vďaka dobrému finančnému zázemiu mohol kinematografii Nemecka v tej dobe konkurovať len Hollywood. 
Rozhodujúcu úlohu pri prieniku expresionizmu do filmu zohrala, v tej dobe ešte od UFY nezávislá, produkčná spoločnosť Decla, ktorú vlastnil Erich Pommer. V roku 1919 realizovala film s názvom "Kabinet doktora Caligariho". Autormi scenára boli vtedy ešte neznámi autori Carl Mayer a Hans Janowitz. Traja výtvarníci, ktorý sa podieľali na výrobe filmu "Hermann Warm, Walter Reimann a Walter Röhrig" navrhli, aby bol film nakrútení expresionistickým štýlom. Producenti s týmto experimentom súhlasili. Po berlínskej premiére v roku 1920 sa film stal senzáciou nielen v Nemecku, ale úspešne sa premietal aj v Spojených štátoch amerických, Francúzku a iných krajinách. Na základe filmu "Kabinet doktora Caligariho" sa začali v Nemecku nakrúcať aj ďalšie filmy v expresionistickom štýle. Trend takýchto filmov trval v nemeckej kinematografii približne do roku 1927. Za posledný významný expresionistický film je považovaný "Metropolis" Fritza Langa.
Charakteristika.
Na rozdiel od avantgardného hnutia impresionizmus, ktoré bolo založené na práci s kamerou a filmovým strihom, expresionizmus si zakladá najmä na mizanscéne. Pod mizanscénou rozumieme všetky prvky umiestnené pred kamerou, ktoré majú byť nakrútené. To znamená: prostredie, rekvizity, osvetľovanie, herci, kostýmy, make-up atď. Expresionizmus bol vo všeobecnosti chápaný ako vzbura proti realizmu. Toto pravidlo sa prejavilo aj pri výtvarnej stránke expresionistických filmov. Prostredia v ktorých sa odohrávajú príbehy sú nerealisticky zdeformované. Herci bývajú silno nalíčení a choreografia ich pohybov je neprirodzená.
Valentová (Laskár)

Valentová () je pôvodne samostatná obec v okrese Martin. V roku 1991 bola zlúčená sa susednou obcou Laskár. 
Polohopis.
Leží severne od obce, na ceste do Rakova. Osada leží uprostred Turčianskej kotliny na pravostrannej terase Turca. Takmer celý kataster bývalej obce je odlesnený.
Názov.
Vývin názvu obce
Salomé (speváčka)

Salomé, vlastným menom María Rosa Marco Poquetová () (* 21. jún 1939, Barcelona, Španielsko) je španielska speváčka a televízna moderátorka.
V roku 1969 vyhrala s piesňou „Vivo Cantando“ prestížnu hudobnú súťaž Eurovision Song Contest. O prvé miesto sa delila s reprezentantmi Holandska, Spojeného kráľovstva a Francúzska. Stalo sa tak jedinýkrát v histórii súťaže, keďže dovtedy neexistovalo pravidlo určujúce víťaza v prípade rovnosti hlasov.
Zdroj.
[[Kategória:Víťazi Eurovision Song Contest]]
[[Kategória:Španielske speváčky]]
[[Kategória:Osobnosti z Barcelony]]
Sing for Absolution

„Sing for Absolution“ je skladba od anglickej rockovej skupiny Muse. Je titulnou skladbou ich tretieho štúdiového albumu "Absolution". Pieseň je nahratá aj na DVD, "Absolution Tour". V máji roku 2004 „Sing for Absolution“ kapela vydala ako štvrtý oficiálny singel albumu. V britskom rebríčku, UK Singles Chart, sa tento singel dostal na 16. miesto.
Akustická naživo nahraná verzia skladby „Sing for Absolution“ vyšla ako „B-strana“ singlu „Butterflies and Hurricanes“.
Écully

Écully môže byť:
Malcolm McDowell

Malcolm McDowell (* 13. jún 1943, Leeds, Spojené kráľovstvo), rodným menom Malcolm John Taylor, je anglický herec. 
Medzi jeho najznámejšie filmy patrí "Keby…" z roku 1968, "Mechanický pomaranč" z roku "1971", "O Lucky Man!" z roku 1973, alebo "Caligula" z roku 1979. Vo filme sa objavil prvýkrát v polovici 60. rokov 20. storočia, prvú hlavnú rolu si zahral v snímku "Keby…". Počas svojej hereckej kariéry neskôr vystupoval v niekoľkých desiatkach hraných filmov a televíznych seriálov, v ktorých veľmi často stvárnil zápornej role ľudí na okraji spoločnosti – zločincov, vrahov, šialencov, čudákov či psychopatov.
Ide o významného a všestranného divadelného herca. Pracuje tiež ako dabér a voiceover.
Osobný život.
Bol trikrát ženatý. Jeho prvou manželkou bola Margot Bennett v rokoch 19751980, druhou americká herečka Mary Steenburgenová v rokoch 19801990 (2 deti). Od roku 1991 má za manželku Kelley Kuhr, s ktorou majú 3 deti. Jeho dlhoročným priateľom bol český kameraman Miroslav Ondříček.
Saint-Paul-de-Fenouillet

Saint-Paul-de-Fenouillet môže byť:
Perpignan

Perpignan môže byť:
Delenie povrchov

Delenie povrchov je v počítačovej grafike technika, pri ktorej sa vytvára z jednej plôšky alebo polygónu viac plôšok. Touto technikou získame jemnejší povrch. Prvýkrát bola predstavená spoločnosťou Pixar v krátkom animovanou filme s názvom "Geri’s Game". Bolo to na konferencii Siggraph v roku 1998.
Detaily.
Na začiatku schéma vezme povrch alebo akýkoľvek model vytvorený z trojuholníkov, štvoruholníkov alebo viacuholníkov. Tento začiatočný povrch voláme kontrolná sieť. Potom je táto sieť rozdelená na základe sady pravidiel. Pravidlá sa líšia od jedného delenia k druhému. Určujú koľko nových vrcholov bude pridaných do kontrolnej siete a na akú pozíciu budú posunuté. Následne sa tento nový povrch stane novou hladšou kontrolnou sieťou pre ďalšiu iteráciu delenia. Po každej iterácii dostávame jemnejší povrch pridaním vrcholov a nových plôšok. Nevýhodou je pri vyšších iteráciách veľký počet vrcholov, ktoré môžu zapríčiniť spomalenú odozvu v reálnom čase. V počítačovej grafike sa pre delenie povrchov používa termín Surface subdivision. V súčasnej dobre sa rozsiahlo používajú v 3D modelovaní a animácii.
Pravidlá delenia.
Pravidlo delenia je predpis ktorý priraďuje skupine vrcholov rozsiahlejšiu skupinu vrcholov. Deliaca schéma má dva typy pravidiel topologické a
váhové.
Spojitosť delenia "Cn".
Je stupeň parametrické spojitosti krivky v danom bode. Je to jedna z charakteristík deliacich schém. "n" nám hovorí koľko derivácii je spojitých.
Valencia vrcholu a výnimočné vrcholy.
Valencia, stupeň vrcholu označuje počet hrán ktoré do vrcholu zasahujú. Regulárne vrcholy schémy voláme tie, ktorých je vyprodukovaných najviac počas delenia a majú tú istú valenciu. Hocijaké iné vrcholy nazývame výnimočné. To aké majú tieto vrcholy efekt na výslednú plochu, záleží na deliacej schéme. Niekedy nastanú problémy keď chceme analyzovať lmitu povrchu v blízkosti týchto výnimočných vrcholov. Väčšina schém neprodukuje výnimočné vrcholy počas delenia, a tak ich počet je daný kontrolnou sieťou, ktorú dostaneme na vstupe na začiatku delenia.